{noémi mounier} - kolibri: 2017.05.01.
Közel egy hónapja, három NAGYON tartalmas napot töltöttünk a barátainkkal a debreceni Aqutaticum Hotel és Élményfürdőben. Mivel minden napra jutott bőven a programokból (na és a fotókból is 😉), ezért arra gondoltam, hogy részletekre bontom az élménybeszámolót, és külön-külön posztban osztom meg itt a blogon. Kezdem is az élményfürdő bemutatásával.
Az egész fürdő felépítése mesés. Minden vízimádó gyerek álma! Színes csúszdák és medence minden mennyiségben. Mila és Medi is teljesen odáig voltak tőle. Nekem, személy szerint az tetszett a legjobban, hogy időjárástól függetlenül lehetett tervezni ezt a programot, mert teljesen fedett az egész fürdő. A medencék és a csúszdák között, minden korosztály megtalálja a számítását. Még mi felnőttek is lecsúsztunk itt-ott. 😜 Az is nagyon tetszett, hogy nem műnövényekkel imitálták az őserdői hangulatot, hanem valódi növények voltak. Bár mindet nem ellenőriztem le, de ez szerintem nagyon dicsérendő. 💚
Medi főleg, a kisebbeknek fenntartott, játszótérre hasonlítható gyerekmedencében töltötte a legtöbb időt. Tekintve, hogy nem tud még biztosan úszni, ez volt az a hely ahol szabadon játszhatott. Volt mászókából és csúszdából is többféle, úgyhogy nem unatkozott egy percig sem. De azért időről-időre meglátogatta a nagyobb medencéket is az ölünkben ülve, vagy leült a széleken lévő dobogókra és ujjongva labdázott a csapattal.
Mila a "kerengős" medencét szerette a legjobban. Ahol, folyamatos vízáramlattal tartják fent a hangulatot. Itt sokat időztünk mindannyian, mert nagyon jó móka. Mila, kipróbálta az összes medencét, és a csúszdákból is az összeset, amire felengedtük. Ezek közül egyébként arra engedtük fel őket, amikben folyamatosan szemmel tudtuk tartani a csúszást. Voltak ugyanis "cső" csúszdák, de mivel nagyon nagy volt az alapzaj, így nem kockáztattuk meg, hogy esetleg nem halljuk meg őket. Mert azért még ők elég kicsik és hamar bepánikolhattak volna a zárt csövekben. Ugyanezen okból nem mentünk fel a középső szigeten lévő óriási játszóházba. Pedig biztos fantasztikus élmény lehetett volna. De egyszer már jártunk úgy, egy sima játszóházban, hogy Medi nem találta a kiutat és szegénykém sírni kezdett ijedtében. Ebben a zajban ezt szintén nem kockáztattuk volna meg. Vizes környezetben, amúgy is jobb szerintem folyamatosan szemmel tartani a gyerekeket a csúszás és fulladásveszély miatt. Egyébként megszorításainkat szinte észre se vették, mert így is volt bőven mivel lefoglalniuk magukat.
A három nap alatt, háromszor mentünk át a fürdőbe. Roppant kényelmes volt, hogy csak átslattyogtunk az átkötő folyosókon, a fürdőköpenyeinkben a szállásra és kipihenhettük (volna) a vizes élményt. Ehelyett persze elmentünk Debrecen belvárosába kétszer is, meglátogattuk a közelben lévő Kisállatkertet és Vidámparkot. Végül vasárnap még beugrottunk a Nyíregyházi Állatkertbe is. Kipréseltük a három napból, amit lehetett. 😅
Maga a Hotel, szerintem gyönyörű volt. Bár azt azért hozzá kell tennem, hogy nincs sok tapasztalatom a ★★★★-os hotelekkel kapcsolatban, úgyhogy nem tudom mennyire releváns a véleményem? De azért elmondom, hogy a recepciótól kezdve az összes tér, tágas, impozáns és kényelmes volt. Nekem nagyon tetszettek. A szobáink komfortosak voltak, nem volt okunk panaszra. Ráadásul a mi szobánk dupla méretű, 4 fős volt (Családi junior apartman). Így még egy kis társalkodó rész is helyet kapott, ami többnyire a "fotel alakú ruhafogas" szerepét töltötte be a három nap alatt... 😅 Milának egyébként annyira tetszett a szobánk és a Debrecenben töltött idő, hogy vasárnap reggel kétszer is elsírta magát, hogy "ez annyira jó volt! Nem akarok hazamenni". 💕
A következő részekben megmutatom, hogy:
Hol ettünk és merre jártunk Debrecenben.
Milyen volt a debreceni kisállatkert és vidámpark.
Záró epizódként pedig a Nyíregyházi Állatkertet!
Címkék: Család , DSLR fotók , életképek , gopro fotó , gyerek fotók , kirándulás , lifeimages , Program ajánló
Mila sajnálatos balesete miatt, csak nemrégiben tudtunk sort keríteni a 8. szülinapi partyra. Idén azt kérte, hogy "csajoskodjunk" a szülinapján. Most jutott abba a fázisba, hogy már érdeklik a divat kérdései, de még POÉN is. Pár év múlva már a poén rész majd ki fog kopni... :) Úgyhogy most kell beleadni anyait-apait. Így, a buli témája a "Sztárparty" lett.
Mint már korábban is írtam, hetekkel a szülinapok előtt elkezdem gyűjteni az ötleteket és az ajándékokat. Jelen esetben a lányok azonnal a sminkasztalnál kezdtek, hogy komplett sminket kapjanak, meg színes hajtincseket. Onnan azonnal mehettek a színpadra, ahol spontán megalakult az új "spice girls". 😜
Volt szoborjáték, körömlakk pörgettyű, smink színezés, konfettiágyúzás és végül az #erezdelahajam!
Úgy érzem ez is egy jól sikerült buli lett. Amit megint köszönhetek a barátnőmnek is Orsinak, aki ismét vezényelte a játékokat. Köszi 😘
Az sminkelhető arcot Krokotak-nál találtam: ITT
Címkék: csemete design , DSLR fotók , életképek , gyerek világ , lifeimages , szülinap , ünnep
... avagy, füvet kéne már nyírni a kertben 😅 (na jó azóta már lenyírtuk)
De azért valamire csak jó ez a sok, nagyra nőtt pitypang... Például remek téma a fotózásra. Tavaly is készítettem hasonló pitypangos képeket, de akkor Mila fújt egy-egy szál pitypangot. Idén Medi érezte úgy, hogy pitypangot fújkodni tök menő. Csak amolyan fiúsan, nem egy szálat fújkált, hanem komplett pitypang csokrokat 😅 Nem aprózta el, az biztos.
Egyébként nagyon hálás téma szerintem a pitypangfújás. Hiszen adja magát a fotókon a sok apró "pihe", ami légiességet, de ugyanakkor dinamikát is visz a képekbe. A gyerekek meg imádják, ezért felszabadultan viselkednek a kamera előtt. Így lesznek az igazi életképek. 😉
Címkék: anya fotóz , DSLR fotók , életképek , fotózás , gyerek fotók , lifeimages
Még a márciusi WAMP-on teljesen beleszerettem, egy L'arbre design által megálmodott gyűrűbe. Rögtön Ilyés Juli Glacier gyűrűi után. Amiből szintén beszereztem a kedvenc színeimet még a helyszínen. 😉 De amit a L'arbre asztalán találtam az a két szerelmem közös násza volt. Fa és türkiz. 💙 Mintha nekem találták volna ki. Azonnal meg is vettem... volna, ha jó lett volna az ujjamra. De sajnos nem volt teljesen kompatibilis... Bár utólag nem bánom, hogy várnom kellett, mert így kaptam egy olyan gyűrűt amit az én igényeimre készítettek. Hát nem gyönyörű? Egyszerűen mesés 😍
Címkék: ajánló , design , divat , fa , gyűrű
Fekete - Fehér ♥︎
Már meséltem többször, hogy annak idején a Képző-, és Iparművészeti Középiskolában, fotó szakon kezdtem meg a tanulmányaimat. De akkor én azt nem fejeztem be.
Nem fejeztem be, mert nem találtam olyan témát ami kibontotta volna az érdeklődésemet és motivációmat a fotózásra. Aztán amikor anya lettem, azonnal kamerát fogtam és igyekeztem minden pillanatot megörökíteni, mint minden valamire való szülő. 100-as csomagokban gyártottam az "alvó", a "maszatos", a "fürdős"...stb. képeket.
Egy idő után azt vettem észre, hogy egyre inkább figyelek a kompozícióra, a perspektívára...stb. Meg is írtam itt a blogon a "Jobb fotókat akarok" cikksorozatomban, hogy milyen utat jártam be és milyen tapasztalatokat szereztem. Mára, kizárólag olyan életképek megörökítése számomra a cél, amik valódiak. Amiket tényleg a hétköznapok kreálnak. Szent meggyőződésem, hogy azt a mosolyt, azt a grimaszt amit egy anya szívesen látna viszont egy fotón. Nem képes más lefotózni, csakis Ő. Hiszen, ahhoz kell az "avatott" Anya®️ szeme.
Legjobban akkor vagyok elégedett, amikor művészi felhangot is sikerül adni a képeknek. Pl. különösen szeretem a 90-es évek fekete-fehér divat fotóit. Kislányként ezen "szocializálódtam". Máig ez a kedvenc stílusom. Ami azt illeti, ilyen képekkel szerintem nekem kb. bármit el lehet adni, azóta is😅 Épp ezért előszeretettel is használom a saját képeimen is az ilyen típusú utómunkát.
Medi legutóbbi fürdőzése során lőttem róla egy sorozatot, mert megint adták magukat az események. Medi ilyen... Folyton bohóckodik és kísérletezik 💙 Nekem pedig lehetőségem adódik elkapni a sok-sok mókát. Ő pedig csak visszanéz... de hogy? 💙💙💙
Ha érdekel, hogy milyen tapasztalatokat írtam már le a fotózással kapcsolatban, akkor ajánlom figyelmedbe a Jobb fotókat akarok! c. cikksorozatomat. Az alábbi képre kattintva elérheted az összes eddigi tartalmat a témában. ❤
Címkék: DSLR fotók , életképek , fekete-fehér fotók , gyerek fotók , lifeimages
LETÖLTHETŐ • Anyák napi kérdőív
A világ egyik nagy ünnepe az Anyák napja, hiszen az anyai szeretet a legmelegebb, egyetemes szeretet a világon. Az Édesanyánk az, akinek mindent köszönhetünk. Én személy szerint, nagyon szerencsés vagyok, mert az édesanyám szeretete pont olyan mint a nagykönyvben. Óvó, féltő, együttérző és meleg ❤
Tavaly nyáron nagy sikere volt az Apák napi kérdőívnek, amit letölthettetek innen a blogomról. Úgyhogy értelem szerű, hogy hozom az Anyák napi verziót is. Nem is változtattam rajta szinte semmit, a színén és a szimbólumokon kívül. Viszont mivel saját magamnak nem akartam kitöltetni (hátha apa megteszi majd velük, meglepetésként) ezért én a saját anyukámnak töltöttem ki, hogy megmutathassam nektek, milyen kedves meglepetést/ajándékot készíthettek belőle. Ráadásul nem kerül semmibe, csupán egy gesztus 💕
Kattints a képre, mentsd el, nyomtasd ki és add szeretettel ❤️
Címkék: anyák napja , csemete design , gyerek világ , ingyenes , letölthető , nyomtatható , ünnep